Vrou aan die brand gesteek, in huis toegesluitKloof in KwaZulu-Natal. Foto: Google Earth ŉ Vrou is ernstig beseer toe sy in haar huis in Kloof naby Durban in KwaZulu-Natal aan die brand gesteek is. Die vrou is oor die naweek in haar huis in Old Mainweg aangetref. Paramedici het haar dadelik ondersoek en behandel,” het Russel Meiring, ŉ woordvoerder van ER24, Maandag gesê. “Die vrou het ernstige brandwonde oor 90% van haar lyf opgedoen.” Sy is na ŉ nabygeleë hospitaal geneem vir verdere behandeling. Kapt. Thulani Zwane, ŉ polisiewoordvoer, het die voorval bevestig. Volgens Zwane is die 32-jarige vrou vermoedelik aan die brand gesteek en in haar huis toegesluit. “Die rede vir die aanval is nog onbekend,” het Zwane gesê. “Die Pinetown-polisie ondersoek ŉ saak van poging tot moord. Niemand is nog in verband met die voorval in hegtenis geneem nie.” Die slagoffer se naam is nog nie bekend gemaak nie. – SAPA